બનાવવાની રીતઃ સૌ પ્રથમ એક બાઉલમાં બાફેલા બટાકાનો છૂંદો કરો. એમાં ખમણેલું ચીઝ, લીલાં મરચાં, કોથમીર, ગરમ મસાલો, ખાંડ, મીઠું અને લીંબુનો રસ ઉમેરો. બરાબર મિક્સ કરી અલગ રાખો. ચણાના લોટમાં જરૂર પ્રમાણે પાણી ઉમેરી થિક પેસ્ટ બનાવો અને અલગ રાખો. એક પ્લેટમાં પાણી ભરો. પાપડને પાણીમાં બોળી બહાર કાઢી લો. પાપડ નરમ થઈ જશે. હવે પાપડની વચ્ચે તૈયાર કરેલો બટાકાનો મસાલો ભરો અને એને રોલ કરો. કિનારીઓને ચણાના લોટથી સીલ કરી લો. આ રીતે બધા પાપડ રોલ તૈયાર કરો.